STGT พุ่งแรง 6% รับปัจจัยบวกแน่น! ปันผล-แตกพาร์-เข้าตลาดสิงคโปร์ โบรกฯอัพเป้าสูง 140 บ.
STGT พุ่งแรง 6% รับปัจจัยบวกแน่น! ปันผล-แตกพาร์-เข้าตลาดสิงคโปร์ โบรกฯอัพเป้าสูง 140 บ.
16 พ.ย. 2563

ผู้สี่อข่าวรายงานว่า บริษัท ศรีตรังโกลฟส์ (ประเทศไทย) จำกัด (มหาชน) หรือ STGT ณ เวลา 10.37 น. อยู่ที่ระดับ 79.75 ล้านบาท บวก 4.50 บาท หรือ 5.98% ด้วยมูลค่าซื้อขาย 1.94 พันลบ.

บล.โนมูระ พัฒนสิน มีมุมมองเป็นบวก แนะนำ Buy STGT ปรับเพิ่มราคาเป้าหมายเป็น 140 บาท (เดิม 89 บาท จากการปรับประมาณการปี 20/21F ขึ้นจากเดิม) กำไรสุทธิไตรมาส 3/2563 ที่ 4402 ลบ.ดีกว่าตลาดและคาด 31-88% และเพิ่มมากมาย +3459%เทียบช่วงเดียวกันของปีก่อน+316%เทียบไตรมาสก่อนหน้าเพราะราคาขายเพิ่ม +89%เทียบช่วงเดียวกันของปีก่อน+73%เทียบไตรมาสก่อนหน้าจากความต้องการถุงมือเพิ่มขึ้น(เพราะการระบาด COVID) และผู้ผลิตทุกรายยังเพิ่มกำลังการผลิตไม่ทันต่อความต้องการ
นอกจากนี้เน้นการขายถุงมือมาร์จิ้นสูง(ถุงมือยางสังเคราะห์) และตลาดมาร์จิ้นสูง (ยุโรป-สหรัฐ) ต้นทุนการผลิตลดลง ให้ GPM โดดเด่นที่ 60% (11%/30% ใน 3Q19/2Q20)
คาดกำไรสุทธิไตรมาส 4/2563 โตต่อไปที่ 5227 ลบ. คาดราคาขายเพิ่มได้อีก 20%เทียบไตรมาสก่อนหน้าปัจจุบัน STGT มี back log ยาวไปถึง ไตรมาส1/65 ในกรณีถุงมือยางธรรมชาติ และยาวไปถึงไตรมาส2/66 กรณีถุงมือยางสังเคราะห์ ส่งผลให้คาดกำไรสุทธิเพิ่มขึ้น 1113%/13% ในปี 2020/21F นับเป็นบริษัทหนึ่งที่ได้รับอานิสงส์ COVID
นอกจากนี้ FTSE Rebalance จะประกาศ 20 พ.ย.นี้ คาดว่า STGT (TP85) จะเป็น 1 ใน 5 หุ้นเอเชีย ที่เข้าการคำนวณรอบใหม่  ซึ่งจะมีผลราคาปิดวันที่ 18 ธ.ค.
 
อนึ่ง STGT เปิดเผยว่า วานนี้ (13 พ.ย.63)ที่ประชุมคณะกรรมการบริษัท ครั้งที่ 6 ได้มีมติอนุมัติเปลี่ยนแปลงมูลค่าหุ้นที่ตราไว้ จากเดิมมูลค่าหุ้นละ 1 บาท เป็นมูลค่าหุ้นละ 0.5 บาท ซึ่งส่งผลให้หุ้นของบริษัทฯ เพิ่มขึ้นจากเดิม 1,434,780,000.00 หุ้น เป็นจำนวน 2,857,560,000.00 หุ้น โดยทุนจดทะเบียนและทุนชำระแล้วของบริษัทฯ จะยังคงเดิม
อีกทั้งยังอนุมัติการจ่ายเงินปันผลระหว่างกาลจากกำไรสุทธิและกำไรสะสมของบริษัทฯ ในอัตราหุ้นละ 1.25 บาท รวมเป็นเงินปันผลทั้งหมดไม่เกิน 1,785,975,000 บาท โดยกำหนดวันกำหนดรายชื่อผู้ถือหุ้นที่มีสิทธิได้รับเงินปันผล (Record Date) ในวันที่ 30 พฤศจิกายน 2563 และกำหนดจ่ายปันผลในวันที่ 9 ธันวาคม 2563
นอกจากนี้ยังอนุมัติให้บริษัทฯ เข้าทำการศึกษาและเตรียมการนำบริษัทฯ เข้าจดทะเบียนในตลาดหลักทรัพย์สิงคโปร์(Secondary Listing by way of Introduction) บนกระดานหลัก (Main Board) ของตลาดหลักทรัพย์สิงคโปร์ (“การจดทะเบียนในตลาดหลักทรัพย์สิงคโปร์”) โดยบริษัทฯจะไม่มีการออกและเสนอขายหุ้นที่ออกใหม่ในตลาดหลักทรัพย์สิงคโปร์
ทั้งนี้ บริษัทฯ คาดว่าการจดทะเบียนในตลาดหลักทรัพย์สิงคโปร์จะส่งผลให้เกิดการขยายฐานของผู้ถือหุ้นของบริษัทฯ ให้มีความหลากหลาย และทำให้บริษัทฯ มีช่องทางในการระดมทุนที่เพิ่มขึ้นในอนาคต รวมทั้งเป็นการสร้างชื่อเสียง และทำให้บริษัทฯ เป็นที่รู้จักมากขึ้นในภูมิภาค อย่างไรก็ตามหากบริษัทฯ ดำเนินการจดทะเบียนในตลาดหลักทรัพย์สิงคโปร์ บริษัทฯ คาดว่าการจดทะเบียนดังกล่าวจะแล้วเสร็จภายในไตรมาสที่สองของปี 2564
ทั้งนี้บริษัทกำหนดวันประชุมวิสามัญผู้ถือหุ้น ครั้งที่ 1/2563 ในวันที่ 25 ธันวาคม 2563 เวลา 10.30 น. ณห้องแกรนด์ คอนเวนชัน่ ฮอลล์ บี ชั้น 8 โรงแรมลีการ์เด้นส์ พลาซ่า เพื่อพิจารณาเรื่องต่างๆ